als_Latn dik_Latn sag_Latn
Liridon Latifi shënoi tre gola ndaj Laçit, në takimin që Skënderbeu fitoi 5-1 në transfertë kundër kurbinasve. Pas ndeshjes, sulmuesi anësor i ekipit korçar u shpreh: “Është një fitore e rëndësishme për ne. Edhe tre golat e mi janë të rëndësishëm për mua dhe për Skënderbeun.
Edhe Hamdi Salihi ka meritë sa herë që shënon ekipi, sepse me lëvizjet e tij, ai i nxjerr ‘blof’ mbrojtësit kundërshtarë.
Personalisht kam bërë maksimumin në fushën e lojës për të fituar Skënderbeu. Rëndësi ka që të fitojë ekipi dhe jo kush e dërgon topin në rrjetë.
Pozitive për ne është se kemi dy ndeshje direkte kundër rivalëve tanë për titull, ndaj Kukësit dhe Partizanit. Do jenë këto dy sfida ku ne do të tregojmë ‘fytyrën’ tonë të vërtetë dhe ku do të fitojmë titullin kampion”, tha Latifi në emisionin “Gol pas Goli” në Supersport.
als_Latn als_Latn als_Latn als_Latn